b'\n_START_ARTICLE_\nKatedral ng Modena\n_START_SECTION_\nDekorasyon\n_START_PARAGRAPH_\nAng harapan ng Katedral ay may taas na bumabagay sa kanyang laki. Ito ay may harapan na tinatawag na saliente* (linyang oblikwa na nagpapahayag sa unang tingin kung ilang navata meron ang loob ng simbahan). Ang bilugang bintana sa harapan na kung tawagin ay rosone na nalalapit na sa edad gotico ay nadagdag upang magbigay liwanag sa loob ng simbahan. Ang mga pintuan ng Katedral na ito ay nabuksan noong magtatapos na ikalabingdalawang sekolo. Makikita rin ang mga kuwento na nasusulat sa aklat ng Genesis sa bibliya, ang tungkol kay Adan at Eva at tinawag na Batong Bibliya. Ito ay nag-umpisa sa paggawa ng Diyos Ama (nasa loob ng mandorla na may hawak na sagradong kasulatan at sa baba ay dalawang anghel) sa tao: Adan hanggang sa pagbuo kay Eva. Mapapansin na sa parte na ito ang dalawang nilalang ay walang kasarian ito ay sa kadahilanang wala pa ng mga sandaling iyon ang senso ng pagkakasala. Sinundan ito ng kanilang pagsuway sa utos ang hindi pagkain sa ipinagbabawal na prutas. At dito makikita natin na sila ay may kasarian na. Ang kuwento ay nagtapos sa pagkakapatay kay Cain.'